The Rookie (televisiosarja)

The Rookie on yhdysvaltalainen Alexi Hawleyn luoma rikosdraamasarja. Sarjan esittäminen alkoi ABC:n kanavalla 16. lokakuuta 2018.

Tositapahtumiin pohjautuvan sarjan päähenkilöä John Nolania esittää Nathan Fillion.

 Lähtöasetelma 
Sarja seuraa John Nolania, 45-vuotiasta vastikään eronnutta miestä Pennsylvaniasta, joka yhdeksän kuukautta sen jälkeen, kun auttoi poliiseja pankkiryöstön aikana kotikaupungissaan Foxburgissa, muuttaa Los Angelesiin aloittaakseen uuden uran poliisina LAPD:ssa. Valmistuttuaan poliisiakatemiasta vanhimpana alokkaana, Nolan joutuu navigoimaan työnsä vaarallisen ja arvaamattoman luonteen keskellä. Hän on päättänyt menestyä uudessa urassaan haasteista huolimatta.

Sarjan pääosaa esittävä Nathan Fillion kertoi haastattelussa, että draama perustuu tositarinaan, sillä LAPD on yksi kahdesta viranomaisorganisaatiosta Yhdysvalloissa, jotka ottavat uusia poliiseja yli 37 vuoden iässä. Mies, jonka tarina innoitti sarjan lähtökohdan, paljastui myöhemmin William Norcrossiksi, joka on sarjan vastaavan tuottajan Jon Steinbergin college-aikainen ystävä. Sarja perustuu hänen tarinaansa. Norcross työskentelee edelleen LAPD:ssa ja toimii myös sarjan The Rookie vastaavana tuottajana.

 Näyttelijät ja hahmot 

 Päähenkilöt 
Nathan Fillion esittää poliisi Jonathan "John" Nolania: Hän on Los Angelesin poliisilaitoksen (LAPD) vanhin alokas ja työksentelee Mid-Wilshire -alueella. Nolan opiskeli Pennsylvanian osavaltionyliopistossa, mutta keskeytti opinnot ja siirtyi rakennusalalle saatuaan tietää, että hänen tyttöystävänsä (myöhemmin vaimo), Sarah, oli raskaana. 45-vuotiaana Nolan sulki rakennusfirmansa Pennsylvaniassa ja muutti Los Angelesiin ryhtyäkseen poliisiksi sen jälkeen, kun oli ottanut kiinni pankkiryöstäjän kotikaupungissaan Foxburgissa. Hän on eronnut ja hänellä on poika nimeltä Henry. Myöhemmillä kausilla Nolanista tulee koulutuspoliisi, joka opettaa uusia poliiseja ja pyrkii tekemään LAPD:sta parempaa. Hän menee naimisiin Bailey Nunen kanssa kuudennella kaudella.

Alyssa Diaz esittää rikostutkija Angela Lopezia: Lopez on LAPD:n poliisi ja Jackson Westin koulutuspoliisi. Hän menee naimisiin Wesley Eversin kanssa ja heillä on kaksi lasta. Lopez siirtyy rikostutkijaksi sarjan edetessä.

Richard T. Jones esittää luutnantti Wade Greyta: Hän on aluksi kersantti ja myöhemmin luutnantti Mid-Wilshire -asemalla. Grey epäilee aluksi, että Nolan vaihtaa alaa keski-iän kriisin vuoksi, mutta myöhemmin hän tunnustaa Nolanin päteväksi poliisiksi ja ystäväksi. Grey palveli Yhdysvaltain armeijassa ennen LAPD:hen liittymistä. Hänellä on tytär, joka opiskelee New Yorkissa.

Titus Makin Jr. esittää poliisi Jackson Westiä (kaudet 1-3): Hän on innokas ja hieman naiivi alokas, sekä sisäisen tarkastuksen johtajan, komentaja Percy Westin poika. Hän oli poliisiakatemian priimus ja haluaa jatkaa perheensä perinteitä poliisina. Hän kuolee neljännen kauden alussa suojellessaan Lopezia La Fieralta.

Mercedes Mason esittää kapteeni Zoe Andersenia (kausi 1; vieraileva kaudella 3): Nolanin itsevarma ja ronski esimies. Andersen oli aiemmin merijalkaväen sotilaspoliisi ja työskenteli myös Pentagonin rikostutkintayksikössä ennen LAPD:ta. Nopean urakehityksensä vuoksi jotkut hänen alaisistaan pitävät häntä enemmän pomona kuin kollegana. Hänet ammutaan ensimmäisen kauden lopussa suojellessaan Nolania kostoa hakevalta jengijohtajalta.

Melissa O'Neil esittää ylikonstaapeli Lucy Cheniä: Kunnianhimoinen alokas, joka yrittää todistaa kykynsä koulutspoliisilleen Tim Bradfordille. Hän on 29-vuotias ja hänen vanhempansa ovat psykologeja, jotka vastustavat hänen uravalintaansa. Myöhemmin Lucy pätevöityy peitetehtäviin ja alkaa seurustella Timin kanssa, toimii tilapäisenä koulutuspoliisina ja etenee ylikonstaapeliksi. O'Neil esittää myös Lucyn kaksoisolentoa Sava Wuta, lempinimeltään "Juicy", kausilla 4-5.

Afton Williamson esittää poliisi Talia Bishopia (kausi 1): Uusi koulutuspoliisi, jonka ensimmäinen oppilas on Nolan. Hän on kunnianhimoinen ja pyrkii rikostutkijaksi sekä myöhemmin poliisipäälliköksi. Hän lähtee LAPD:stä ensimmäisen ja toisen kauden välillä, kun hänen menneisyydestään paljastuu tietoja, jotka uhkaavat hänen uraansa. Hän siirtyy ATF:ään (aseiden, räjähteiden ja tupakan valvontavirasto) saadakseen uuden alun.

Eric Winter esittää ylikonstaapeli Timothy "Tim" Bradfordia: Tiukka ja vaativa koulutuspoliisi, joka kouluttaa Lucya mutta kohtelee häntä reilusti. Tim oli aiemmin armeijan kersantti ja ryhmänjohtaja Irakissa ja Afganistanissa erikoisjoukoissa. Hän luopuu partioinnista aloittaakseen suhteen Lucyn kanssa, nousee myöhemmin ylikonstaapeliksi ja liittyy LAPD:n Metro Division -eliittiyksikköön. Hän kuitenkin eroaa Luxysta ajatellen, että Lucy ansaitsee parempaa. Hänet poistetaan myöhemmin Metrosta luvattoman operaation vuoksi ja hän palaa partioon ylikonstaapelina. Winter esittää myös Timin kaksoisolentoa Jake Butleria, lempinimeltään "Dim", kausilla 4-5.

Mekia Cox esittää rikostutkija Nyla Harperia (kaudet 2-nykyhetki): Harper on Nolanin toinen koulutuspoliisi, kokenut ja kova rikostutkija, joka palaa partioon neljän vuoden peitetehtävien jälkeen. Hän kouluttaa Nolanin ja Aaronin, menee naimisiin James Murrayn kanssa ja saa tyttären nimeltä Leah. Myöhemmin hän palaa rikostutkijaksi ja työskentelee Angela Lopezin parina.

Shawn Ashmore esittää Wesley Eversiä (kaudet 3-nykyhetki; vieraileva kausilla 1-2): Puolustusasianajaja, joka aluksi törmää yhteen Lopezin kanssa, mutta alkaa myöhemmin seurustella hänen kanssaan. He menevät naimisiin ja saavat pojan nimeltä Jackson "Jack" ja tyttären nimeltä Emmy. Wesley siirtyy myöhemmin syyttäjänviraston apulaissyyttäjäksi.

Jenna Dewan esittää Bailey Nunea (kaudet 4-nykyhetki; vieraileva kaudella 3): Bailey on pelastuslaitoksen luutnantti, joka ilmestyy Nolanin ovelle pelkkä pyyhe päällään ja myöhemmin menee hänen kanssaan naimisiin kuudennella kaudella. Ennen LAFD:hen siirtymistä hän palveli Yhdysvaltain armeijassa ja on edelleen reservissä.

Tru Valentino esittää poliisi Aaron Thorsenia (kaudet 5-6; vieraileva kaudella 4): Uusi alokas, joka oli mukana ranskalaisessa murhajutussa, josta hänet todettiin syyttömäksi. Hän tulee varakkaasta taustasta ja oli internetjulkkis ennen pidätystä ja oikeudenkäyntiä. Hän puhdistaa maineensa sen jälkeen, kun oikea tappaja yrittää lavastaa hänet uudestaan syylliseksi. Hän siirtyy Hollywoodin poliisipiiriin kuudennen ja seitsemännen kauden välillä päästäkseen eroon korruptoituneen poliisipsykologi Blair Londonin ja Monica Stevensin aiheuttamasta skandaalista.

Lisseth Chavez esittää poliisi Celina Juarezia (kausi 6-nykyhetki; vieraileva kaudella 5): Nolanin innokas uusi alokas, joka aiheuttaa ongelmia Nolanille, koska tämä uskoo Celinan olevan liian taikauskoinen. Celina liittyi poliisiakatemiaan selvittääkseen sisarensa murhan ja katoamisen. Hän on läheinen ystävä Bailey Nunen ja Aaron Thorsenin kanssa. Hän suorittaa myöhemmin alokaskoulutuksensa loppuun.

 Tuotanto 
ABC tilasi The Rookie -sarjan 26. lokakuuta 2017. Samalla sarjan päärooliin valittiin Nathan Fillion. Tammikuussa 2018 Liz Friedlander kiinnitettiin pilottijakson ohjaajaksi ja sen kuvaukset alkoivat maaliskuussa Los Angelesissa.

Vuoden 2018 helmikuussa sarjaan kiinnitettiin näyttelijät Afton Williamson, Eric Winter, Melissa O’Neil, Richard T. Jones, Titus Makin Jr., Alyssa Diaz ja Mercedes Mason.

Marraskuussa 2018 ABC vahvisti laajentaneensa sarjan ensimmäisen kauden tilausta 20. jakson mittaiseksi.

 Lähteet 

 Aiheesta muualla 
 The Rookie ABC:n sivustolla


Luokka:2010-luvun yhdysvaltalaiset rikossarjat
Luokka:2020-luvun yhdysvaltalaiset rikossarjat
Luokka:Yhdysvaltalaiset draamasarjat
Luokka:ABC:n televisio-ohjelmat